Број:

Датум:

**УГОВОР О АУТОРСКОМ ДЕЛУ**

Закључен дана . године у Новом Саду између:

1. Универзитета у Новом Саду, Др Зорана Ђинђића 1, Нови Сад, ПИБ: 101636534, матични број: 08067066, кога заступа проф. др Дејан Мадић, ректор (у даљем тексту: Универзитет)

и

2. титула, име и презиме, ЈМБГ: унети матични број, степен стручне спреме: одабрати степен сс запослен на унети назив установе са пребивалиштем у унети место, назив улице, број (у даљем тексту: Аутор).

# Ауторско дело

# Члан 1

Предмет овог уговора је израда ауторског дела Аутора у оквиру пројекта , унети назив пројекта чији је носилац Универзитет (у даљем тексту: Пројекат).

Аутор се обавезује да ће у својству унети својство и позицију на пројекту, према Одлуци о именовању руководиоца и чланова тима на Пројекту, а у свему према правилима Пројекта, реализовати пројектне задатке, који ће за резултат имати ауторско дело у смислу Закона о ауторском и сродним правима.

Пројектни задаци су:

Унети број радног пакета и кратак опис активности у оквиру истог

Пројектни задаци из претходног става овог члана, детаљно су описани у Плану и програму рада на пројекту, који је саставни део овог Уговора.

# Члан 2

Аутор ће ауторско дело израдити у периоду од унети датум до унети датум године, а у складу са Планом и програмом рада на пројекту.

Аутор је дужан да Универзитету достави ауторско дело у два примерка у електронској форми на компакт диску, укључујући и писани извештај о сачињеном ауторском делу у року који ће бити накнадно уговорен писаним анексом Уговора.

# Члан 3

Аутор је одговоран за квалитет израде ауторског дела.

# Члан 4

Аутор уступа имовинска права на искоришћавање ауторског дела Универзитету на неодређено време, а најдуже до истека рока до ког је предвиђена заштита имовинских права Аутора у складу са Законом о ауторском и сродним правима.

# Накнада

# Члан 5

Универзитет се обавезује да Аутору на име накнаде за ауторско дело исплати накнаду чији износ и рок исплате ће бити накнадно уговорени писаним анексом Уговора, а у складу са правилима Пројекта.

# Једнострани раскид уговора и накнада штете

# Члан 6

Уколико Аутор не изради или не достави ауторско дело на начин и у року дефинисаним сагласно члану 2 и члану 5 овог Уговора, Универзитет може да једнострано раскине уговор без обавезе исплате уговорене ауторске накнаде из члана 5 овог Уговора.

Аутор је дужан да Универзитету надокнади штету која настане услед неиспуњења или неуредног испуњења уговорне обавезе, а у свему у складу са динамиком Пројекта.

# Завршне одредбе

# Члан 7

На све што овим Уговором није предвиђено примењују се одредбе Закона о ауторском и сродним правима и Закона о облигационим односима.

# Члан 8

Овај Уговор се сматра закљученим даном потписивања и када га својим потписом одобри руководилац пројекта.

# Члан 9

Уговорне стране ће евентуална спорна питања решавати договором, а уколико то не буде могуће, уговарају надлежност стварно надлежног суда у Новом Саду.

# Члан 10

Уговорне стране су сагласне да одредбе овог Уговора могу изменити или допунити анексом Уговора у писаној форми.

**Члан 11**

Овај уговор је сачињен у 4 (четири) истоветна примерка од којих 3 (три) примерка задржава Универзитет, а 1 (један) примерак Аутор.

|  |  |  |
| --- | --- | --- |
| ЗА УНИВЕРЗИТЕТ У НОВОМ САДУ  Проф. др Дејан Мадић, ректор |  | АУТОР  Унети титулу, име и презиме |

РУКОВОДИЛАЦ ПРОЈЕКТА

Унети титулу, име и презиме